TEISIPÄEVA, 19. JUUNI 2018. AASTA ENNELÕUNASE ISTUNGI PROTOKOLL

(2018/C 443/02)

SISUKORD

1. Kiireloomuline küsimus nr 1: Uute meetmete kiireloomulisus rahvusvahelise terrorismi vastu võitlemiseks 5

2. Cotonou lepingu järgsed AKV-ELi suhted: tugev parlamentaarne mõõde 5

3. Linnastumise sotsiaalsed ja keskkonna-alased tagajärjed, pidades eelkõige silmas tööstus- ja olmereovee keskkonnasäästlikku käitlemist AKV riikides 6

4. Taimekaitsevahendeid, seemneid ja muid põllumajandussisendeid hõlmava ebaseadusliku kaubanduse mõju AKV riikide majandusele 6

Teisipäeva, 19. juuni 2018. aasta ennelõunase istungi protokoll

(Istung algas kell 9.15)

JUHATAJA: Joseph OWONA KONO

Kaaspresident

1. Kiireloomuline küsimus nr 1: Uute meetmete kiireloomulisus rahvusvahelise terrorismi vastu võitlemiseks

Sõnavõtjad: Birgit Loeser (Euroopa välisteenistus), Frank Engel, Jo Leinen, Alpha Ousmane (Burkina Faso), Agnima Alain-Michel Lobognon (Côte d’Ivoire), Louis Michel, Musa Hussein Naib (Eritrea), Tesfaye Daba Wakjira (Etioopia), João Ferreira, Alhaji Halifa Sallah (Gambia), Ben Abdallah Banda (Ghana), Price Cyprien (Haiti), Teresa Jiménez-Becerril Barrio, Juan Fernando López Aguilar, Pally Iriase (Nigeeria), Francesc Gambús, Papa Babou Ndiaye (Senegal), Clifford Andre (Seišellid), Nafie Ali Nafie Ahmed (Sudaan), Suhair Ahmed Salah Mohamed Ahmed (Sudaan), Andre Misiekaba (Suriname) ja Adjedoue Weidou (Tšaad).

Euroopa välisteenistuse esindajad avasid arutelu ja tuletasid meelde ELi kaalukat osalust Aafrika julgeolekus. Hiljutine vastastikuse mõistmise memorandumi allkirjastamine Aafrika Liidu, ELi ja Ühinenud Rahvaste Organisatsiooni poolt näitab nende kolme rahvusvahelise organisatsiooni pühendumust teha veelgi tihedamat koostööd. Assamblee liikmed rõhutasid arengu ja julgeoleku seotust ning eitasid terrorismi ja rände vahelist seost. Nad kordasid terrorismi algpõhjuste (vaesus, tõrjutus, inimõiguste rikkumine, korruptsioon jne) käsitlemise ja tõhusamate deradikaliseerimise poliitikate kujundamise olulisust. Selles kontekstis tuleks riigi kontseptsiooni ja rolli tugevdamine muuta prioriteediks. Arutelul peatuti lühidalt ka terrorismi finantseerimisel ning kultuuride- ja religioonidevahelise dialoogi olulisusel, rõhutades samaaegselt, et terrorismile ei ole vähimatki õigustust.

Cotonou lepingu järgsed AKV-ELi suhted: tugev parlamentaarne mõõde

2.

Poliitikakomisjon

Kaasraportöörid: Jacob Oulanyah (Uganda) ja Cristian Dan Preda

Raportit tutvustasid Sebastian Kopulande (Sambia), kes asendas Jacob Oulanyahit (Uganda), ja Cristian Dan Preda.

Sõnavõtjad: Cheryl Sandra V. Husbands (Barbados), Bogdan Brunon Wenta, Carlos Zorrinho, Gilbert Shimane Mangole (Botswana), Louis Michel, Tesfaye Daba Wakjira (Etioopia), Alhaji Halifa Sallah (Gambia), Michel Kamano (Guinea), Jean-Luc Schaffhauser, Price Cyprien (Haiti), Michael Gahler, Maria Arena, McHenry Venaani (Namiibia), Frank Engel, Clifford Andre (Seišellid), Julie Ward, Nafie Ali Nafie Ahmed (Sudaan), Joachim Zeller, Suhair Ahmed Salah Mohamed Ahmed (Sudaan), Cécile Kashetu Kyenge, Andre Misiekaba (Suriname), Sabine Lösing, Adjedoue Weidou (Tšaad) ja Domenico Rosa (Euroopa Komisjon).

Kuna hiljemalt 2018. aasta augustis algavad läbirääkimised uue ELi ja AKV riikide vahelise kokkuleppe osas, nõustus enamik assamblee liikmeid sellega, et tulevane kokkulepe peaks olema õiguslikult siduv ning see peaks, eriti inimõiguste, hea valitsemistava ja poliitilise dialoogi osas, rajanema Cotonou õigustikul. Euroopa Arengufondi eelarvesse lisamise ettepanek võib aidata kaasa fondide paremale kasutamisele, prognoositavuse suurenemisele ja rangemale parlamentaarsele kontrollile. Eelseisvad läbirääkimised on unikaalne võimalus partnerlust ajakohastada ja kohandada seda praegustele ülemaailmsetele probleemidele. Valitses üldine üksmeel AKV üldraamistiku säilitamise ja selle parlamentaarsete mõõtmete tugevdamise osas. Ettepanek AKV struktuur kaotada, et keskenduda piirkondlike suhete tugevdamisele, toetust ei leidnud. Liikmed märkisid samuti tehnosiirde võimalikku olulist rolli AKV riikide industrialiseerimise protsessis.

Sebastian Kopulande (Sambia) tegi arutelust kokkuvõtte.

Linnastumise sotsiaalsed ja keskkonna-alased tagajärjed, pidades eelkõige silmas tööstus- ja olmereovee keskkonnasäästlikku käitlemist AKV riikides

3.

Sotsiaal- ja keskkonnakomisjon

Kaasraportöörid: Alhaji Halifa Sallah (Gambia) ja Eleni Theocharous

Raportit tutvustas Alhaji Halifa Sallah (Gambia).

Sõnavõtjad: Alpha Ousmane (Burkina Faso), Frank Engel, Agnima Alain-Michel Lobognon (Côte d’Ivoire), Jo Leinen, Ben Abdallah Banda (Ghana), Catherine Bearder, Abderrahmane Marrakchy (Mauritaania), Neoklis Sylikiotis, Liuga Faumuina (Samoa), Jean-Luc Schaffhauser, Mathew Sahr Nyuma (Sierra Leone), Francesc Gambús, Suhair Ahmed Salah Mohamed Ahmed (Sudaan), Adjedoue Weidou (Tšaad), Raphael Mhone (Malawi), Thierry Cornillet ja Paolo Ciccarelli (Euroopa Komisjon).

Kiire linnastumine AKV riikides on põhjustanud suuri probleeme seoses jäätmekäitlusega. Liikmed arutasid halva jäätmekäitluse mõju inimeste tervisele ja keskkonnale. On vaja täiustada reguleerivat raamistikku ja tõhustada olemasolevaid õigusakte, sh seoses ohtlike jäätmete ekspordiga. Liikmed mainisid hariduse tähtsust ja ringmajanduse pakutavaid võimalusi.

Alhaji Halifa Sallah (Gambia) tegi arutelust kokkuvõtte.

Taimekaitsevahendeid, seemneid ja muid põllumajandussisendeid hõlmava ebaseadusliku kaubanduse mõju AKV riikide majandusele

4.

Majandusarengu-, finants- ja kaubanduskomisjon

Kaasraportöörid: Lucie Milebou Aubusson ép. Mboussou (Gabon) ja Maria Arena

Raportit tutvustasid Lucie Milebou Aubusson ép. Mboussou (Gabon) ja Maria Arena.

Sõnavõtjad: Dariusz Rosati, Alhaji Halifa Sallah (Gambia), Clifford Andre (Seišellid), Thierry Cornillet, Maria Lidia Senra Rodríguez, Maria Heubuch and Leonard Mizzi (Euroopa Komisjon).

Taimekaitsevahendeid, seemneid ja muid põllumajandussisendeid hõlmav ebaseaduslik kaubandus on muutunud tulusaks äriks, mida soodustavad selge õigusraamistiku ja sanktsioonide puudumine. Liikmed rõhutasid selle ebaseadusliku kaubanduse mõju tervisele (eriti naistele ja tütarlastele) ja keskkonnale. Liikmed märkisid vajadust suurendada teadlikkust AKV põllumajandustootjate seas, suurendada laborite võimekust ning tõhustada tollikontrolli. Mõned liikmed rõhutasid tervikliku lähenemise vajadust, mis peaks ühendama piirkondlikud ja riiklikud meetmed. Muude teemade seas käsitleti erasektori rolli, põllumajandusmudeleid ning teadusuuringute ja tehnoloogia olulisust.

Lucie Milebou Aubusson ép. Mboussou (Gabon) ja Maria Arena tegid arutelust kokkuvõtte.

(Istung lõppes kell 12.51)